
Tá Parlaimint na hEorpa,
–	ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0010/2025),
–	ag féachaint do Riail 133 dá Rialacha Nós Imeachta,
–	ag féachaint don tuarascáil ón gCoiste um Rialú Buiséadach (A10-0039/2025),
A.	de bhrí, i litir dar dáta an 12 Feabhra 2025, go ndeachaigh an Chomhairle i gcomhairle le Parlaimint na hEorpa maidir le Lucian Romașcanu a ainmniú mar Chomhalta den Chúirt Iniúchóirí;
B.	de bhrí go ndeachaigh Coiste um Rialú Buiséadach Pharlaimint na hEorpa ar aghaidh le meastóireacht a dhéanamh ar dhintiúir Lucian Romașcanu, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí go bhfuair an coiste, agus an mheastóireacht sin á déanamh aige, curriculum vitae ó Lucian Romașcanu, chomh maith lena chuid freagraí ar an gceistneoir i scríbhinn a cuireadh chuige;
C.	de bhrí gur thionóil an coiste sin ina dhiaidh sin éisteacht le Lucian Romașcanu  an 18 Márta 2025, ina ndearna sé ráiteas tosaigh agus inar fhreagair sé ina dhiaidh sin ceisteanna ó chomhaltaí an choiste;
1.	ag tabhairt tuairim fhabhrach maidir leis an togra ón gComhairle chun Lucian Romașcanu a ainmniú mar Chomhalta den Chúirt Iniúchóirí;
2.	ag treorú dá hUachtarán an cinneadh seo a chur ar aghaidh chuig an gComhairle agus, mar fhaisnéis, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.

